Viktor Turkin (2012)
**Viktor Turkin** (sündinud 27. märtsil 1965) on Eesti vandeadvokaat ja õigusteadlane, kes tegeleb peamiselt tsiviilõigusega (omandiõigus, perekonna- ja pärimisõigus, intellektuaalne vara).

Elulugu
-------

Turkin on lõpetanud Tallinna 7. Keskkooli. 2004. aastal kaitses Turkin ülikooli International University Audentes juures magistrikraadi rahvusvahelistes suhetes väitekirjaga "Kaubamärkide rahvusvaheline kaitse" (juhendaja Heinu Koitel) ja 2007. aastal sama ülikooli juures magistrikraadi õigusteaduses väitekirjaga "Leiutiste õiguskaitse. Siseriiklik ja rahvusvaheline regulatsioon" (juhendaja Heinu Koitel). Ta on õppinud Concordia Rahvusvahelise Ülikooli ja International University Audentese doktoriõppes.[*viide?*]

Turkin on Eesti Advokatuuri liige alates 2008. aastast ja vandeadvokaat 2010. aastast. Aastatel 2008–2009 töötas ta advokaadibüroos HETA, 2010–2014 advokaadibüroos Hansa Law Offices. Alates veebruarist 2014 advokaadibüroos Viktor Turkin 

Viktor Turkin on ka mitme raamatu autor ja üliõpilastööde juhendaja. 2007. aastal avaldas ta kaks raamatut perekonnaõigusest, 2008. aastal aga koostas kaks riigikohtu lahendite kogumikku (perekonnaasjadest ja töövaidlusasjadest). Ta on avaldanud artikleid õigusteemadel, pidanud loenguid Eesti-Ameerika Äriakadeemias (2002–2007), Audentese Ülikoolis (2004–2006), Euroakadeemias (2005–2007) ja Tallinna Tehnikaülikoolis (2007–2009 ja aastast 2012).

Viktor Turkin (2012)
1999. aastal tekitas meedias kõneainet kohtuasi, kus Viktor Turkin saavutas oma kliendile töölepingu ebaseadusliku lõpetamise kompensatsioonina hüvitise 334 800 krooni.

Tuntuimatest kriminaalmenetlustest on vandeadvokaat Turkin kaitsnud Eero Kangurit, samuti osalenud kaitsjana niinimetatud Deutsche Messe kohtuasjas. 2013. aastal saavutas Viktor Turkin Riigikohtus algatatud teistmismenetluses enam kui kolm aastat tagasi süüdi mõistetud isiku kriminaalasja uue läbivaatamise. 

Novembris 2014 esindas vandeadvokaat Turkin oma klienti Eesti Vabariigi vastu suunatud hüvitisenõudes, kus Tallinna Halduskohus mõistis seadusandluse puudulikkuse põhjendusel Eesti Vabariigilt lapsevanema kasuks välja 7500 euro suuruse mittevaralise kahju hüvitise (isal polnud võimalust enam kui kolm aastat lapsega kohtuda, kuna teine vanem keeldus kohtulahendit täitmast). 

Viktor Turkin kuulub ka Eesti Akadeemilisse Õigusteaduse Seltsi (2004) ja Eesti Juristide Liitu.

Varem (1987–1992) on Viktor Turkin tegutsenud ka judo- ja karateõpetajana ning olnud Tallinna judoklubi Budo esimees.

Teoseid
-------

### Raamatud

* Turkin, V. Perekonnaseadus. Kommentaarid ja selgitused. Tallinn, 2007
* Turkin, V. Perekonnaõiguslikud kohtuvaidlused. Tallinn, 2007
* Riigikohtu lahendid perekonnaasjades 1993–2007. Tallinn, 2008 (koostaja)
* Riigikohtu lahendid töövaidlusasjades 1994–2007. Tallinn, 2008 (koostaja)

### Artiklid

Artiklite loetelu ei ole täielik.

* Mati Maksing, Viktor Turkin "Abielulahutus kui luksus?" Eesti Päevaleht, 3. veebruar 2009
* Viktor Turkin. "Uue töölepingu seaduse peamised muudatused" – Personalijuhtimise käsiraamat. Tallinn: AS Äripäev, 2009
* Viktor Turkin "Mis saab pärast vabaabielu lõppu?" Eesti Päevaleht, 10. mai 2011
* Viktor Turkin "Üleöö lapse hooldusõigusest ilma" Eesti Päevaleht, 21. mai 2012
* Viktor Turkin "Individuaalsete töövaidluste lahendamine" – Personalijuhtimise käsiraamat. Tallinn: AS Äripäev, 2013
* Viktor Turkin "Lastekaitse - kellele ja milleks?" Postimees, 7. mai 2013
* Viktor Turkin "Veelkordselt häbistamisest Euroopa ees" Postimees, 13. detsember 2013
* Viktor Turkin "Vandeadvokaat - õigust mõistab üksnes kohus  Postimees, 17. märts 2015
* Viktor Turkin "Kuidas elatisraha kätte saada?"  Mari, nr. 5, 2016 lk 46-47
* Viktor Turkin "Arstide ringkaitsest, ametieetikast ning võltsingutest" Postimees, 18. oktoober 2016
* Viktor Turkin "Justiitsministri seisukoht avab tee lastega manipuleerimisele, Postimees, 19. märts 2017

### Magistritööd

* Turkin, V. "Kaubamärkide rahvusvaheline kaitse". Magistritöö (rahvusvahelised suhted). International University Audentes, 2003 (juhendaja Heinu Koitel, oponendid Eimar Rahumaa ja Tanel Kalmet )
* Turkin, V. "Leiutiste õiguskaitse. Siseriiklik ja rahvusvaheline regulatsioon". Magistritöö (õigusteadus). International University Audentes, 2006 (juhendaja Heinu Koitel, oponent Kristel Kreek )

Viited
------

1. 1 2 3 4 5
2. ↑  "Arhiivikoopia". Originaali arhiivikoopia seisuga 6. märts 2014. Vaadatud 22. mail 2012.`{{netiviide}}`: CS1 hooldus: arhiivikoopia kasutusel pealkirjana (link)
3. ↑
4. ↑  "Arhiivikoopia". Originaali arhiivikoopia seisuga 29. juuni 2011. Vaadatud 13. oktoobril 2012.`{{netiviide}}`: CS1 hooldus: arhiivikoopia kasutusel pealkirjana (link)
5. ↑
6. ↑
7. ↑  "Arhiivikoopia". Originaali arhiivikoopia seisuga 14. august 2016. Vaadatud 3. veebruaril 2012.`{{netiviide}}`: CS1 hooldus: arhiivikoopia kasutusel pealkirjana (link)
8. ↑  "Arhiivikoopia". Originaali arhiivikoopia seisuga 20. juuni 2010. Vaadatud 8. oktoobril 2010.`{{netiviide}}`: CS1 hooldus: arhiivikoopia kasutusel pealkirjana (link)
9. ↑

Välislingid
-----------

* Viktor Turkini CV advokaadibüroo Viktor Turkin kodulehel
* Viktor Turkin Eesti Teadusinfosüsteemis Muuda Vikiandmetes